圖板遊戲

係種多人玩嘅遊戲，需要用到一塊板同埋其他道具。

中華文化入面，通常都會將只係用棋盤同棋仔獨立歸類做棋，要用到其他道具嘅先至叫做圖板遊戲。

概論

圖板遊戲係指一啲攞塊板同一啲細細粒嘅架生仔嚟玩嘅遊戲，例子有象棋、西洋棋、波子棋、圍棋、跳棋、同埋大富翁等等。圖板遊戲呢家嘢好古老：圖板遊戲喺公元前超過 3,000 年之前就已經存在，當時嘅圖板遊戲傾向係抽象化嘅，每隻棋唔會話代表咗乜嘢事物，而且規則相對簡單；而打後少少人類仲出咗圍棋同埋西洋棋等後嚟擴散到去全世界嘅遊戲，呢啲歷史悠久嘅遊戲經歷過多次嘅規則改變，慢慢噉變成今日有嘅樣－例如早期嘅西洋棋曾經會用骰仔增加隻遊戲嘅隨機性，但今日嘅西洋棋完全唔用骰仔呢啲有運氣成份嘅嘢，變咗做一隻高度技術性嘅遊戲；而且人類有陣時又會貪得意，為一隻遊戲發明新玩法－例如中國象棋後尾有咗盲棋呢種變種玩法；到咗廿世紀初，圖板遊戲因為方便玩同教育上有用等嘅原因而有咗巨大嘅發展，好似係大富翁噉，就係廿世紀初嗰時因為啲人想向平民解釋經濟學嘅基本概念而誕生嘅，而大富翁遊戲時至今日已經風行全世界。

例子
《中國象棋》
《西洋象棋》
《波子棋》
《圍棋》
《跳棋》
《大富翁》
《璀璨寶石》

簡史

廿世紀後期人類喺圖板遊戲上有咗重大嘅進展。喺 1980 年代嘅德國創出咗所謂嘅德式枱上遊戲，強調俾玩家做有意義嘅決策，主張
枱上遊戲應該去除隨機性嘅成份，令到輸贏由玩家嘅技術決定；
一隻遊戲應該內置一啲俾玩家從後追上嘅機制，令到一個玩家就算開頭落後咗都有機會後來居上；
規則數量要有咁少得咁少，用最少嘅規則達到最多嘅作用。

遊戲設計
咭遊戲

攷